Ջեքսոն Ռետբոուն

Մոնրո Ջեքսոն Ռետբոուն V (, ), ամերիկյան դերասան և «100 Monkeys» երաժշտական խմբի անդամ։ Ավելի հայտնի է դարձել Ջասպեր Հեյլի դերում Ստեֆանի Մայերի «Մթնշաղ» վեպի էկրանավորումից հետո։

Կենսագրություն 
Ջեքսոնը ծնվել է 1984 թվականի դեկտեմբերի 14-ին Սինգապուրում Ռենդիի և Ջեքսոն Ռետբոուն IV-ի ընտանիքում։ Հոր աշխատանքի պատճառով նրա մանկությունը անցել է մի վայրից մյուսը տեղափոխվելով։ Նա ապրել է տարբեր վայրերում՝ սկսած Ինդոնեզիայից մինչև Միդլենդ շրջանը։

Դերասանական խաղը նա սովորել է Միդլենդի թատրոնում։ Միդլենդում նա նաև սովորել է խաղալ բասկետբոլ, ֆուտբոլ, բեյսբոլ և ամերիկյան ֆուտբոլ։ Ջեքսոնը սովորել է Միչիգանի միջնակարգ դպրոցում, այնտեղից էլ սկսել է հետաքրքրվել դերասանական արվեստով։ Այնուհետև ավարտելով դպրոցը Ջեքսոնը որոշել էր ընդունվել Շոտլանդական թագավորական ակադեմիա, սակայն նա մեկնել է Լոս Անջելես, որպեսզի նկարահանվի լիամետրաժ ֆիլմերում։ Այստեղ նա դիմել է The Walt Disney Company կինոընկերությանը, որտեղ դեր է ստացել Beautiful People հեռուստասերիալում։

Ջեքսոնը նաև նկարահանվել է «Միայնակ սրտեր» և «Տան կողքին» սերիալներում։ 2008 թվականին Ռետբոունը ստացել է Ջասպեր Հեյլի (Ուոտլիկ) դերը Ստեֆանի Մայերի «Մթնշաղ» վեպի հիման վրա նկարահանված ֆիլմում։ Նույն տարում Ռետբոունը հիմնել է «100 Monkeys» խումբը։

2012 թվականի փետրվարին հայտնի է դարձել, որ Ջեքսոն Ռետբոունը և իր ընկերուհի Շեյլա Խաֆսադին երախայի են սպասում։ Երեխան ծնվել է 2012 թվականի հուլիսի 5-ին։ Նրան անվանել են Մոնրո Ջեքսոն Ռետբոուն VI։

Նույն թվականին Ջեքսոնը թողել է «100 Monkeys» խումբը։ Այդ խումբը այժմ կրում է «Pink Fuzzy Animals» անվանումը։ Կարելի է ասել, որ խմբից հեռանալու պատճառը որդու ծնունդն է եղել։

Ֆիլմագրություն

Հետաքրքիր փաստեր 
 Ջեքսոնը դալտոնիկ է։
 Ջեքսոնը ունի 3 քույր։
 Նա 5 տարի զբաղվել է պրոֆեսիոնալ բեյսբոլով։

Արտաքին հղումներ 
 Ջեքսոն Ռետբոունը Internet Movie Database կայքում 
 

Դեկտեմբերի 14 ծնունդներ
1984 ծնունդներ
Սինգապուրում ծնվածներ
Ամերիկացի դերասաններ
«Ոսկե ազնվամորի» մրցանակի դափնեկիրներ
Ամերիկացի երաժիշտներ
Ամերիկացի տղամարդ կինոդերասաններ